Súradnice: 48°09′28″S 17°06′55″V﻿ / ﻿48,157878°S 17,115219°V﻿ / 48.157878; 17.115219

Sídlo na Čajakovej 8 v Bratislave
**Strana maďarskej komunity – Magyar Közösség Pártja** (do mája 1998 **Maďarské kresťanskodemokratické hnutie – Magyar Kereszténydemokrata Mozgalom**, skratka **MKDH-MKDM**, od mája 1998 do septembra 2012 **Strana maďarskej koalície – Magyar Koalíció Pártja**), skratka **SMK-MKP**, bola národne konzervatívna politická strana pôsobiaca na Slovensku. Je najvýznamnejšou etnicky maďarskou stranou v novodobých dejinách Slovenska. V rokoch 1990-2010 mala zastúpenie v Národnej rade Slovenskej republiky, v rokoch 2004-2019 v Európskom parlamente. Jej zvláštnosťou oproti ostatným parlamentným stranám bolo, že nemala stranícke organizácie na celom Slovensku, ale iba na juhu krajiny (vzhľadom na svoju orientáciu primárne na etnicky maďarské obyvateľstvo, ktoré obýva práve túto oblasť). Posledným predsedom strany bol v rokoch 2020 – 2021 Krisztián Forró. V septembri 2021 strana zanikla zlúčením so stranami MOST-HÍD a MKÖ-MKS do strany SZÖVETSÉG–ALIANCIA.

Vedenie strany
--------------

Posledné vedenie SMK-MKP pred zánikom strany v septembri 2021:

* Krisztián Forró – predseda
* József Berényi - podpredseda
* Zoltán Ciprusz – podpredseda
* Iván Farkas – podpredseda
* Péter Köpöncei – predseda Republikovej rady SMK

História
--------

### MKDH-MKDM (1990 – 1998)

Maďarské kresťanskodemokratické hnutie (MKDH) bolo založené v marci 1990. Zaniklo v júni 1998 zlúčením s ďalšími dvomi maďarskými politickými stranami Spolužitím a Maďarskou občianskou stranou (MOS). Novovytvorená strana dostala názov Strana maďarskej koalície. Predsedom MKDH bol Béla Bugár.

#### Voľby do SNR v roku 1990

MKDH vytvorilo pred voľbami do Slovenskej národnej rady (SNR) v roku 1990 volebnú koalíciu s ďalšou maďarskou politickou stranou Spolužitie. Koalícia získala 8,66 % hlasov a 14 mandátov v SNR a stala sa piatym najsilnejším zoskupením v parlamente.

#### Voľby do SNR v roku 1992

Pred voľbami do SNR v roku 1992 vytvorilo MKDH znovu volebnú koalíciu so Spolužitím. Koalícia získala 7,42 % hlasov a tak isto 14 mandátov v SNR a zostala piatym najsilnejším zoskupením v NR SR.

#### Voľby do NR SR v roku 1994

Pred voľbami do Národnej rady SR v roku 1994 vytvorilo MKDH znovu volebnú koalíciu maďarských politických strán, ktorú tentoraz okrem Spolužitia a MKDH tvorila aj MOS. Koalícia mala oficiálny názov Maďarská koalícia. Koalícia získala 10,18 % hlasov a 17 mandátov v NR SR. 

### SMK-MKP (1998 – 2021)

#### Voľby do NR SR v roku 1998

Dôvodom potreby užšieho spájania maďarských strán bolo udržanie parlamentného zastúpenia Maďarskej koalície v parlamentných voľbách v roku 1998. Pred voľbami vládna koalícia rozhodla o znevýhodnení pravidiel pre výsledky koalícií potrebné na prekročenie zvoliteľnosti do Národnej rady. Z tohto dôvodu sa rozhodli tri maďarské strany, kandidujúce v minulosti v koalícii, inštitucionalizovať a pretvoriť sa na jednu stranu. Žiadne nová strana však v roku 1998 nevznikla, SMK-MKP vzniklo právne iba premenovaním MKDH-MKDM a včlenením Spolužitia a MOS do strany. Na ustanovujúcom kongrese SMK-MKP odznela deklarácia pracovať v prospech demokracie či budovať právny štát.

SMK-MKP získalo vo voľbách 9,13 % hlasov a 15 poslaneckých mandátov. Stalo sa súčasťou Prvej vlády Mikuláša Dzurindu, kde získalo post podpredsedu vlády pre ľudské a menšinové práva a regionálny rozvoj (Pál Csáky) a dve ministerské kreslá. László Miklós sa stal ministrom životného prostredia, István Harna ministrom výstavby a regionálneho rozvoja. 

#### Volebné obdobie 2016 – 2020

SMK vo voľbách nedosiahla 5 % hranicu a tak sa nedostala do Národnej rady.

V októbri 2019 sa SMK-MKP dohodla so stranami MOST – HÍD a MKDA-MKDSZ na volebnej spolupráci v súvislosti s nadchádzajúcimi parlamentnými voľbami vo februári 2020. Ku spolupráci maďarské strany prinútili najmä prieskumy verejnej mienky, ktoré všetkým stranám po dobu niekoľkých mesiacov predpovedali výsledok pod hranicou zvoliteľnosti a takto chcel strany zabrániť prepadnutiu hlasov. O volebnom lídrovi kandidátky sa ešte rozhodne, pravdepodobne to bude člen MOST – HÍD, avšak nie predseda Béla Bugár. Spoločná strana do volieb bude niesť meno „Strana regiónov Most MK", pričom vznikne premenovaním MKDA-MKDSZ na volebnú stranu. Táto spolupráca sa nakoniec neuskutočnila.

#### Volebné obdobie 2020 – 2024

Po neúspechu všetkých maďarských strán v parlamentných voľbách v roku 2020 viedli MKÖ-MKS, SMK-MKP a MOST-HÍD rokovania o ďalšej spolupráci. 20. augusta 2020 podpísali v Komárne deklaráciu o spolupráci. V marci 2021 predstavili, že rokovania boli úspešné a že pripravujú založenie novej strany SZÖVETSÉG–ALIANCIA. Pokiaľ to situácia umožní, má SZÖVETSÉG–ALIANCIA vzniknúť ako nová strana, pokiaľ nie, na SZÖVETSÉG–ALIANCIA premenuje strana MKÖ-MKS. V novej strane má post predsedu obsadiť SMK-MKP, post predsedu republikovej rady MOST-HÍD a post odborného podpredsedu MKÖ-MKS.

Volebné výsledky
----------------

Výsledky volieb do Národnej rady SR (do r. 1993 Slovenskej národnej rady), v ktorých sa zúčastnila strana SMK-MKP a jej predchodkyne MK a ostatné strany maďarskej národnostnej menšiny na Slovensku.

| Rok volieb | Voľby do | počet hlasov | počet hlasov % | počet mandátov | umiestnenie | parlamentné postavenie |
| --- | --- | --- | --- | --- | --- | --- |
| *1990* 1 | *Slovenská národná rada* | *292 636* | *8,66 %* | *14* | *5. miesto* | opozícia |
| *1992* 2 | *Slovenská národná rada* | *228 885* | *7,42 %* | *14* | *5. miesto* | opozícia |
| *1994* 3 | *Národná rada SR* | 292 936 | 10,18 % | 17 | 3. miesto | opozícia |
| 1998 | Národná rada SR | 306 623 | 9,12 % | 15 | 4. miesto | koalícia s SDK, SDĽ, SOP a KDH |
| 2002 | Národná rada SR | 321 069 | 11,16 % | 20 | 4. miesto | koalícia s SDKÚ, *KDH a ANO* 4 |
| 2006 | Národná rada SR | 269 111 | 11,68 % | 20 | 4. miesto | opozícia |
| 2010 | Národná rada SR | 109 638 | 4,33 % | 0 | 7. miesto | neúčasť v parlamente |
| 2012 | Národná rada SR | 109 483 | 4,28 % | 0 | 8. miesto | neúčasť v parlamente |
| 2016 | Národná rada SR | 105 495 | 4,04 % | 0 | 10. miesto | neúčasť v parlamente |
| 2020 | Národná rada SR | *Neúčasť vo voľbách, členovia strany kandidovali na kandidátke MKÖ-MKS* |

1 volieb sa zúčastnila vtedy jediná zaregistrovaná politická strana maďarskej menšiny na Slovensku Spolužitie – Maďarské kresťanskodemokratické hnutie (ESWMK)

2 volieb sa zúčastnila dvojkoalícia maďarských menšinových strán Maďarské kresťanskodemokratické hnutie a Együttélés-Spolužitie-Wspólnota-Soužití (MKM-EGY). Tretia Maďarská občianska strana (MPP-MOS) získala len 2,29 % hlasov (10. miesto) a do SNR sa nedostala.

3 volieb sa na spoločnej kandidátke Maďarskej koalície (MK) zúčastnili tri politické strany maďarskej národnostnej menšiny: Maďarské kresťanskodemokratické hnutie (Magyar Kereszténydemokrata Mozgalom), Spolužitie (Együttélés) a Maďarská občianska strana (Magyar Polgári Párt)

4 do konca volebného obdobia koalíciu opustilo KDH (február 2006) a strana ANO, ktorá bola z koalície vylúčená. V ANO prebehol rozkol a s koalíciou naďalej držali nezávislí poslanci združení okolo Ľubomíra Lintnera, tzv. lintnerovo krídlo.

Výsledky volieb do Európskeho parlamentu, v ktorých sa zúčastnila strana SMK-MKP.

| Rok volieb | Voľby do | počet hlasov | počet hlasov % | počet mandátov | umiestnenie | parlamentné postavenie |
| --- | --- | --- | --- | --- | --- | --- |
| 2004 | Európsky parlament | 92 927 | 13,24 % | 2 | 5. miesto | účasť vo frakcii EPP-ED |
| 2009 | Európsky parlament | 93 750 | 11,33 % | 2 | 3. miesto | účasť vo frakcii EPP |
| 2014 | Európsky parlament | 36 629 | 6,53 % | 1 | 7. miesto | účasť vo frakcii EPP |
| 2019 | Európsky parlament | 48 929 | 4,96 % | 0 | 7. miesto | neúčasť v parlamente |

Volebné preferencie
-------------------

Volebné preferencie strany v percentách podľa Štatistického úradu SR do marca 2009. (*Pozn.: Od júla 2006 do apríla 2007 sa skúmali sympatie k politickej strane.*) Od apríla 2009 preferencie podľa agentúry Focus. *(Pozn.: Referencie podľa agentúry Median SK – júl 2009, august a november 2010, január, apríl a august 2011, júl a október 2012.)*

Hrubo vyznačené preferencie znamenajú prekročenie hranice 5 % potrebnej na vstup do parlamentu.

| Rok | I | II | III | IV | V | VI | VII | VIII | IX | X | XI | XII |
| --- | --- | --- | --- | --- | --- | --- | --- | --- | --- | --- | --- | --- |
| **2004** |. |. |. |. |. |. | **12,4** | **11,2** | **10,1** | **11,8** | **11,6** | **13,2** |
| **2005** | **11,7** | **9,7** | **11,2** | **12,2** | **11,5** | **12,7** | **9,1** | **10,9** | **10,5** | **12,1** | **11,5** | **12,2** |
| **2006** | **9,6** | **9,8** | **9,6** | **10,6** | **10,8** | **10,3** | **9,4** | **10,7** | **10,5** | **9,7** | **11,5** | **9,2** |
| **2007** | **9,1** | **9,8** | **9,1** | **10,4** | **10,2** | **10,0** | **8,7** | **10,0** | **9,5** | **7,2** | **8,7** | **7,6** |
| **2008** | **8,0** | **9,8** | **8,9** | **9,7** | **11,4** | **10,0** | **8,4** | **9,0** | **6,7** | **8,3** | **8,0** | **8,6** |
| **2009** | **7,4** | **8,0** | **8,5** | **9,0** | **8,5** | **8,6** | **6,5** | **6,3** | **6,2** | **5,1** | **6,2** | **5,6** |
| **2010** | **5,6** | **5,1** | **5,2** | **5,1** | **5,9** | **5,2** | 3,4 | 1,3 | 3,3 | 4,6 | 1,0 | **5,0** |
| **2011** | 2,4 | 4,6 | 4,3 | 2,1 | 4,7 | **5,7** | **5,8** | 2,7 | **5,3** | 4,2 | 3,6 | 2,8 |
| **2012** | 3,4 | 2,4 | 3,9 | 3,5 | 4,7 | 3,2 | 4,0 | 4,6 | 4,5 | 3,9 | **5,0** | 3,5 |
| **2013** | 4,3 | 3,8 | 4,3 | 3,3 | 4,5 |. |. |. | 4,6 | **5,1** |. |. |
| **2014** |. | **5,9** |. |. | **5,0** | **5,1** | **5,2** |. | 4,9 | 4,2 | 4,6 | **5,2** |
| **2015** |. | 4,6 |. | 4,0 | **5,4** | 4,3 |. | 4,2 | 4,1 | 4,2 | 4,1 | 4,2 |
| **2016** | 3,8 | 3,5 | 4,3 |. | 4,0 | 3,5 |. | 3,6 | 3,6 |. | 3,9 | 4,4 |
| **2017** | 3,4 | 4,3 |. | 4,3 |. | 4,0 | 4,0 | 3,5 | 4,0 | 4,2 | 3,6 |. |
| **2018** | 3,9 |. | 4,1 |. |. |. |. |. |. |. |. |. |
| **2019** |. |. |. |. |. |. |. |. |. |. |. |. |
| **2020** |. |. | 3,5 | 2,8 | 4,2 | 3,71/3,42 |. |. | 3,2 | 3,2 | 3,3 |. |

1 prieskum vykonaný bez zaradenia strany Petra Pellegriniho

2 prieskum vykonaný so stranou Petra Pellegriniho

Politici Strany maďarskej komunity
----------------------------------

Články o politikoch Maďarského kresťanskodemokratického hnutia sú uvedené v kategórii Politici MKDH.
Články o politikoch Strany maďarskej koalície sú uvedené v kategórii Politici SMK.

### Predsedovia SMK-MKP

* 1990 – 2007 Béla Bugár
* 2007 – 2010 Pál Csáky
* 2010 – 2016 József Berényi
* 2016 – 2020 József Menyhárt
* 2020 – 2021 Krisztián Forró

Pozri aj
--------

* Kandidačná listina SMK-MKP pre voľby do NR SR v roku 2006

Referencie
----------

1. 1 2   *Register politických strán a politických hnutí* [online]. Bratislava: Ministerstvo vnútra SR, [cit. 2021-10-03]. Dostupné online.
2. ↑   *Register politických strán a politických hnutí* [online]. Bratislava: Ministerstvo vnútra SR, [cit. 2019-12-02]. Dostupné online.
3. ↑   *Fed Up* [online]. 2018-03-16, [cit. 2023-12-21]. Dostupné online.
4. ↑  RUSNÁKOVÁ, Lucia. 2. Ako vzniklo SMK?. *Hospodárske noviny* (Bratislava: MAFRA Slovakia). Dostupné online [cit. 2021-10-05]. ISSN 1336-1996.
5. ↑  MIKUŠOVIČ, Dušan. *Maďarské strany sa dohodli na spoločnej kandidátke s názvom „Strana regiónov Most MK"* [online]. Denník N, 18.10.2019, [cit. 2019-10-18]. Dostupné online.
6. ↑  SITA. Maďarské strany dolaďujú dohodu o spolupráci v jednej strane. *SME* (Bratislava: Petit Press), 2020-12-16. Dostupné online [cit. 2021-03-24]. ISSN 1335-4418.
7. ↑   Dianie v opozícii. *Denník Postoj* (Bratislava: Postoj Media). Dostupné online [cit. 2021-03-24]. ISSN 1336-720X.

Externé odkazy
--------------

* Oficiálna stránka SMK-MKP
* SMK-MKP v registri strán MV SR

| * z
* d
* u
Zoznam politických strán a politických hnutí v Česko-Slovensku |
| --- |
| Politické stranyPrvej československej republiky 1918-1938 | 
* AB
* AZS
* ČDMS
* ČsND
* ČSDSD
* ČSAK
* ČSL
* ČSNS
* Ž
* HSĽS
* JSĽS
* KP
* KSČ
* MNP
* MOP
* MNSDP
* NOF
* NS
* DDFP
* DCV
* DNP
* DNSAP
* DFSP
* DSAP
* DAWG
* NSLM
* PSČ
* RSZMĽ
* SSS
* SNS
* ZDP
* SdP
* ZSŽ
* OKSzP
* ŽDS
* ŽHS
* ŽKS
* ŽĽS
* ŽOSPR
* ŽRS
* ŽS
* ŽSPR

 |
| Politické strany Druhej československej republiky a počas Druhej svetovej vojny 1938-1945 | 
* DP
* HSĽS-SSNJ
* NS
* NSP
* SNJ

 |
| Politické stranyTretej československej republiky 1945-1948 | 
* ČSL
* ČSNS
* ČSSD
* DS
* KSČ
* KSS
* SP
* SSl

 |
| Politické strany komunistického režimu 1948-1989 | 
* Národný front (**KSČ**, ČSL, ČSS, KSS, SSl, SSO)

 |
| Politické stranyČesko-Slovenskej federatívnej republiky 1990-1992 | 

|  |  |
| --- | --- |
| Česko | 
* ČSSD
* HSD-SMS
* KSČM
* KS
* KDS
* KDU-ČSL
* LSÚ
* OF
* OH
* ODA
* ODS
* SDL
* SZ
* SPR-RSČ

 |
| Slovensko | 
* DS
* HZDS
* KSS
* KSS ’91
* KDH
* MPP-MOS
* MKDH
* ODÚ
* RSS
* SDSS
* SĽS
* SNJ
* SNS
* SKDH
* ROI
* Spolužitie
* SDĽ
* SRÚS
* SZ
* VPN
* ZKS

 |

 |

| * z
* d
* u
Politické strany a hnutia na Slovensku |
| --- |
| Parlamentné strany | 
* HLAS – sociálna demokracia
* Kresťanská únia
* KDH
* Progresívne Slovensko
* SaS
* SNS
* SLOVENSKO
* SMER – SD
* ZA ĽUDÍ
* ŽIVOT

 |
| Mimoparlamentné strany | 
* ApS
* Demokrati
* Demokrati Slovenska
* DS
* DOMOV-NS
* FÓRUM
* JABLKO
* KARMA
* KSS
* Košická strana
* ĽS Naše Slovensko
* MES
* MOST – HÍD 2023
* MySlovensko
* NK/NEKA
* NOVA
* OKS
* ODS – Občianski demokrati Slovenska
* Piráti
* PSN
* PRINCÍP
* REPUBLIKA
* SDKÚ – DS
* SIM
* Skúsme to inak
* Slovenská ľudová strana (SĽS)
* Slovenské Hnutie Obrody
* Slovenský PATRIOT
* SLOVEXIT
* SME RODINA
* Socialisti.sk
* SOM SLOVENSKO
* SOSK
* SPOLOČNE OBČANIA SLOVENSKA
* SPRAVODLIVOSŤ
* STAROSTOVIA A NEZÁVISLÍ KANDIDÁTI
* STRANA MODERNÉHO SLOVENSKA (SMS)
* SRK
* SRDCE vlastenci a dôchodcovia – SNJ
* SZÖVETSÉG – ALIANCIA
* Team Bratislava
* Tím Kraj Nitra
* TÍM RUŽINOV
* ÚSVIT
* Vlastenecký blok
* Volt SK
* ZDRAVÝ ROZUM
* Zmena zdola, DÚ

 |
| Zaniknuté strany | 
* ADS
* ANO
* APR
* AZEN
* DS
* DÚ
* DÚS
* DOBRÁ VOĽBA (DV)
* DOMA DOBRE
* EDS
* HPSR
* ĽS-HZDS
* HZDS
* IDEA
* JS
* KSS ’91
* KDS
* Kresťanskí demokrati
* Mladí ľudia
* MOS
* MS
* MÁME TOHO DOSŤ !
* MOST – HÍD
* NAJ
* NDS
* NAS
* ND
* OK
* OL
* PATRIOTI
* PSNS
* PRÁVO A SPRAVODLIVOSŤ
* PD
* RIS
* RSS
* SDK
* SKS
* Slovenská liga
* SMK-MKP
* SNJ
* SLNKO
* SLOVENSKO DO TOHO !
* SP
* SP-NS
* SDA
* SDSS
* Spolužitie
* SDĽ (1990)
* SDĽ (2005)
* SOP
* SRÚS
* STS
* SZ
* SZS
* SZSZO
* TIP
* ŠANCA
* VLASŤ
* ZRS
* ZV
* Z-SNP
* ZKS

 |
| *Aktualizované k 12. februáru 2024. Medzi súčasné strany nie sú zahrnuté strany v likvidácii. Obsahuje len strany pôsobiace na Slovensku po 1. januári 1993.***^1**  Strany so zastúpením medzi nezaradenými poslancami |